PATVIRTINTA

Plungės r. Liepijų mokyklos

direktorės 2022 m. rugpjūčio 31 d.

įsakymu Nr. (1.3)-V1-313

**PLUNGĖS R. LIEPIJŲ MOKYKLOS MOKINIŲ PAŽANGOS IR PASIEKIMŲ** **VERTINIMO TVARKOS APRAŠAS**

**I. BENDROSIOS NUOSTATOS**

1. Plungės r. Liepijų mokyklos Mokinių pažangos ir pasiekimų vertinimo tvarkos aprašas (toliau – Aprašas) reglamentuoja mokinių mokymosi pasiekimų vertinimą iš kiekvieno mokomojo dalyko, vertinimo proceso dalyvius ir jų vaidmenis.

2. Aprašas yra parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015-12-21 įsakymu Nr. V-1309 (Švietimo ir mokslo ministro 2015 m. gruodžio 21 d. įsakymo Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ pakeitimu 2016 m. balandžio 14 d. Nr. V-325), Geros mokyklos koncepcija, patvirtinta Lietuvos Respublikos švietimo ir mokslo ministro 2015-12-21 įsakymu Nr. V-1308, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2017 m. liepos 4 d. įsakymo Nr. V-766 redakcija), Bendrosiomis Pradinio, pagrindinio ir vidurinio ugdymo programomis, Nacionalinio mokinių pasiekimų patikrinimo organizavimo ir vykdymo tvarkos aprašu, patvirtintu Švietimo ir mokslo ministro 2017 m. sausio 4 d. įsakymu Nr. V6, Pagrindinio ugdymo pasiekimų patikrinimo (toliau – PUPP) programa, Ikimokyklinio ugdymo programų kriterijų aprašu, Ikimokyklinio amžiaus vaikų pasiekimų aprašu, Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, 2021-2022 ir 2022-2023 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 ir kitais teisės aktais, mokyklos vadovų, mokytojų, mokinių ir jų tėvų (globėjų, rūpintojų) susitarimais.

2. Apraše aptariami vertinimo tikslai ir uždaviniai, vertinimo principai ir nuostatos, vertinimo planavimas, vertinimas mokant ir baigus programą, įvertinimų fiksavimas, vertinimo informacijos analizė, tėvų (globėjų, rūpintojų) informavimas.

3. Apraše vartojamos šios sąvokos:

**Vertinimas** – nuolatinis informacijos apie mokinių mokymosi pažangą ir pasiekimus kaupimo, interpretavimo ir apibendrinimo procesas.

**Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

**Įsivertinimas** (refleksija) – paties mokinio daromi sprendimai apie daromą pažangą bei pasiekimus.

**Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

**Vertinimo validumas** – vertinami numatyti mokymosi pasiekimai (turinio validumas); vertinimo būdai atitinka vertinimo tikslus.

**Vertinimo kriterijai** – mokinių pasiekimus pagal Bendrąsias programas atitinkantys, individualiose mokytojų vertinimo metodikose numatyti užduočių atlikimo kriterijai.

**Pamoka** – mokytojo organizuojama nustatytos trukmės kryptinga mokinių veikla, kuri padeda siekti Bendrosiose programose numatytų tikslų ir laukiamų rezultatų (kompetencijų).

**Kontrolinis darbas** – ne mažiau kaip 30 minučių trukmės savarankiškas, projektinis, kūrybinis, laboratorinis ar kitoks raštu (ar elektroniniu būdu) atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį.

**Apklausa raštu –** greita 15–20 minučių apklausa ne daugiau kaip iš dviejų pamokų medžiagos.

**Apklausa žodžiu** – tai monologinis ar dialoginis kalbėjimas, skirtas patikrinti žinias ir gebėjimą taisyklingai, argumentuotai reikšti mintis gimtąja ar užsienio kalba.

**Savarankiško darbo** tikslas – sužinoti, kaip mokinys suprato temos dalį, kaip geba pritaikyti įgytas žinias individualiai atlikdamas praktines užduotis.

4. Vertinimo tipai (klasifikuojami pagal vertinimo paskirtį):

4.1**. diagnostinis vertinimas** – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso, programos dalį, kad būtų galima numatyti tolesnio mokymosi galimybes, suteikti pagalbą įveikiant sunkumus;

4.2. **formuojamasis vertinimas** – nuolatinis vertinimas ugdymo proceso metu, kuriuo siekiama operatyviai suteikti detalią informaciją apie tolesnio ugdytinio mokymosi bei tobulėjimo galimybes, numatant mokymosi perspektyvą, pastiprinant daromą pažangą. Formuojamasis vertinimas skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti;

4.3. **apibendrinamasis vertinimas** – vertinimas, naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje;

4.4. **norminis vertinimas** – vertinimas, kuris sudaro galimybes palyginti mokinių pasiekimus;

4.5. **kriterinis vertinimas** – vertinimas, kurio pagrindas – tam tikri kriterijai (pvz., standartai), su kuriais lyginami mokinio pasiekimai.

5. Vertinimo būdai (klasifikuojama pagal vertinimo bei įvertinimo pobūdį):

5.1**. formalusis vertinimas** – vertinimas, kai skiriamos tam tikro formato užduotys, numatomas joms atlikti reikalingas laikas, užduotys įvertinamos formaliais kriterijais, įvertinimas fiksuojamas;

5.2. **neformalusis vertinimas** – vertinimas, kuris vyksta nuolat stebint, susidarant nuomonę, kalbantis, diskutuojant. Vertinimas nefiksuojamas ar fiksuojamas mokytojo pasirinkta forma (ženklais, simboliais, individualiomis pastabomis ir kt.);

5.3. **kaupiamasis vertinimas (sudėtinis pažymys)** – tai informacijos apie mokinio mokymosi pažangą ir pasiekimus kaupimas, sudėtinis įvairių mokinio veiklų, pasiekimų, pastangų suminis balas, kurio kriterijus pritaiko mokytojai, vertinantys mokinių pasiekimus pažymiu.

**II. VERTINIMO TIKSLAI IR UŽDAVINIAI**

6. **Vertinimo tikslai:**

6.1. padėti mokiniui ugdytis, mokytis ir bręsti kaip asmenybei;

6.2. pateikti informaciją apie mokinio mokymosi patirtį, pasiekimus ir pažangą;

6.3. nustatyti mokytojo, mokyklos darbo sėkmę, priimti pagrįstus sprendimus.

7. **Vertinimo uždaviniai:**

7.1. padėti mokiniui pažinti save, suprasti savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus;

7.2. padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;

7.3. suteikti tėvams (globėjams, rūpintojams) informaciją apie vaiko ugdymąsi, mokymąsi, stiprinti ryšius tarp vaiko, tėvų (globėjų, rūpintojų) ir mokyklos.

**III. VERTINIMO NUOSTATOS IR PRINCIPAI**

8. Vertinimo nuostatos:

8.1. vertinimas grindžiamas mokinių / ugdytinių amžiaus tarpsniais, psichologiniais ypatumais, individualiais mokinio / ugdytinio poreikiais;

8.2. vertinama tai, kas buvo numatyta pasiekti ugdymo procese: mokinio / ugdytinio žinios, jų taikymas, supratimas, dalyko gebėjimai, įgūdžiai, pastangos, asmeninė pažanga, bendrieji gebėjimai.

9. Vertinimo principai:

9.1. tikslingumas (vertinimo metodai atitinka mokymosi turinį);

9.2. atvirumas ir skaidrumas (su mokiniais tariamasi dėl (į)vertinimo formų, laiko, aiškūs vertinimo kriterijai);

9.3. objektyvumas (siekiama kuo didesnio vertinimo patikimumo, remiamasi Ikimokyklinio ugdymo programų kriterijų aprašu, Priešmokyklinio ugdymo BP, bendrųjų ugdymo planų lygiu);

9.4. informatyvumas (vertinimo informacija aiški, išsami, savalaikė, nurodoma, ką mokinys / ugdytinis jau išmoko, kur spragos, kaip jas taisyti);

9.5. aiškumas (vertinimas grindžiamas aiškiais, mokiniams ir jų tėvams suprantamais kriterijais).

**IV. VERTINIMO PLANAVIMAS**

10. Vertinimas planuojamas kartu su ugdymo procesu:

**10.1. ikimokykliniame ir priešmokykliniame ugdyme:**

10.1.1. numatomi/koreguojami ugdymo(si) tikslai, uždaviniai, turinys, vertinimo metodai;

10.1.2. vaikai vertinami du kartus per metus:

10.1.2.1. pirmasis vertinimas ikimokyklinio amžiaus vaikams nuo einamųjų metų rugsėjo 1 d. iki lapkričio 30 dienos, priešmokyklinio amžiaus – iki rugsėjo 30 d.; antrasis vertinimas ikimokyklinio ir priešmokyklinio amžiaus vaikams – iki gegužės 15 d.;

10.1.2.2. pirmojo vaiko vertinimo aprašo paskirtis: fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo(si) individualizavimo ir paramos vaikui formas;

10.1.2.3. antrojo vaiko vertinimo aprašo paskirtis: fiksuoti vaiko pasiekimus, nustatyti, ar tinkamai pasirinkta ugdymo(si) kryptis, numatyti tolesnio vaiko ugdymo(si) tikslus ir uždavinius;

10.1.2.4. tarpiniai ikimokyklinio bei priešmokyklinio amžiaus vaikų pasiekimų vertinimai atliekami, jei išryškėja didelės ugdymo(si) spragos;

10.1.3. Ugdymo(si) sėkmingumas/ nesėkmingumas sprendžiamas tik su ugdymo procese dalyvaujančiais specialistais ir tėvais;

10.1. 4. Vaiko, pradėjusio lankyti ugdymo įstaigą vėliau nei rugsėjo 1 dieną ar ligos atveju, gebėjimai įvertinami per 30 kalendorinių dienų.

**10.2. pradiniame ir pagrindiniame ugdyme:**

10.2.1. mokytojas, planuodamas vertinimą, atsižvelgia į mokinių mokymosi patirtį ir gebėjimus, vadovaujasi Bendrosiomis programomis ir Išsilavinimo standartų reikalavimais, dalyko metodinės grupės aprobuota vertinimo metodika;

10.2.2. vertinimas planuojamas metams ir nurodomas ilgalaikiuose teminiuose planuose;

10.2.3. formuojamąjį vertinimą mokytojas planuoja pamokos metmenyse;

10.2.4. vertinimas detalizuojamas pradedant nagrinėti skyrių, temą;

10.2.5. dalykų mokytojai, planuodami integruotas pamokas, integruotus projektus, suderina ir numato bendrus vertinimo būdus, užduotis, kriterijus;

10.2.6. 5 klasės ir naujai atvykusiems mokiniams skiriamas adaptacinis laikotarpis (1 mėnuo), per kurį mokiniai pažymiais nevertinami.

11. Atsižvelgiant į mokinių mokymosi pasiekimus vertinimo užduotys, atsiskaitymo laikas gali būti koreguojami.

**V. VERTINIMAS IKIMOKYKLINIO**

**IR PRIEŠMOKYKLINIO UGDYMO PROCESE**

12. Ikimokyklinio ir priešmokyklinio amžiaus vaikai vertinami: stebint, kalbantis, analizuojant vaiko veiklos ir kūrybos darbų analizę bei elgesio faktus, aprašant atskiras situacijas, taikant vaikų įsivertinimą, pateikiant tėvams anketines apklausas, fotografuojant, darant vaizdo bei garso įrašus.

13. Ikimokyklinio amžiaus vaikai vertinami pagal Ikimokyklinio amžiaus vaikų pasiekimų apraše pateiktus vaiko ugdymosi pasiekimų žingsnius, rodančius vaiko pažangą nuo gimimo iki šešerių metų. Pažanga įvertinama atsižvelgiant į Ikimokyklinio amžiaus vaikų pasiekimų apraše nurodytas vaiko ugdymo(si) pasiekimų sritis: kasdienio gyvenimo įgūdžiai, fizinis aktyvumas, emocijų suvokimas ir raiška, savivoka ir savigarba, savireguliacija ir savikontrolė, santykiai su suaugusiaisiais, santykiai su bendraamžiais, sakytinė kalba, rašytinė kalba, aplinkos pažinimas, skaičiavimas ir matavimas, meninė raiška, estetinis suvokimas, iniciatyvumas ir atkaklumas, tyrinėjimas, problemų sprendimas, kūrybiškumas, mokėjimas mokytis.

14. Ikimokyklinės grupės mokytojai pildo Ugdymosi pasiekimų diagramą pagal pasiekimų žingsnius (1 priedas) du kartus per mokslo metus: iki lapkričio 30 d. ir iki gegužės 15 d. Su rezultatais supažindinami tėvai (globėjai, rūpintojai), UDC skyriaus vedėja.

15. Ikimokyklinio amžiaus vaikų pasiekimų aprašai perduodami priešmokyklinio amžiaus grupės pedagogui vaikui pradėjus lankyti priešmokyklinio amžiaus vaikų grupę nuo rugsėjo 1 d.

16. Priešmokyklinio amžiaus vaikai vertinami atsižvelgiant į Priešmokyklinio ugdymo bendrojoje programoje nurodytus vaikų pasiekimus – kompetencijas: komunikavimo, kultūrinę, kūrybiškumo, pažinimo, pilietiškumo, skaitmeninę ir socialinę, emocinę ir sveikos gyvensenos.

17. Priešmokyklinio ugdymo vaikų pasiekimus mokytojai, pildydami Priešmokyklinio amžiaus vaiko pasiekimų bei pažangos vertinimo lentelę (2 priedas) vertina du kartus per metus: iki rugsėjo 30 d. ir iki gegužės 15 d. Su rezultatais supažindinami tėvai (globėjai, rūpintojai), pavaduotojas ugdymui.

18. Įgyvendinus priešmokyklinio ugdymo programą, atliekamas vaikų galutinis pasiekimų vertinimas (2 priedas), jis aptariamas su tėvais (globėjais, rūpintojais) ir parengiama rekomendacija (3 priedas).

19. Brandumo mokyklai analizė aptariama Mokytojų tarybos posėdžio metu dalyvaujant įstaigos direktoriui ir pirmos klasės pradinio ugdymo mokytojai.

**VI. VERTINIMAS PRADINIO IR**

**PAGRINDINIO UGDYMO PROCESE**

20. Mokinių žinios ir gebėjimai vertinami vadovaujantis Bendrosiomis programomis, Pradinio ir pagrindinio ugdymo programų aprašu, Švietimo ir mokslo ministerijos rekomendacijomis:

20.1. planuodamas ugdymo procesą mokytojas planuoja ir vertinimą, jį sieja su mokymosi tikslais, atsižvelgdamas į mokinių mokymosi patirtį ir gebėjimus;

20.2. vertinant 1–10 klasių mokinių pasiekimus ir pažangą taikomi formuojamasis ugdomasis, diagnostinis, apibendrinamasis sumuojamasis, kriterinis vertinimas.

20.2.1. formuojamasis ugdomasis vertinimas grįstas mokytojo ir mokinio sąveika ir palaikantis mokymąsi. Mokytojas stebi mokinių mokymąsi, jų bendradarbiavimą, įsitraukimą, pastangas, mokymosi būdus, sunkumus ir padeda suprasti mokiniui, kas jau išmokta, ko dar reikia mokytis, kaip įveikti sunkumus, kokie mokymosi būdai veiksmingi. Mokiniai, konsultuojami mokytojo, pagal kriterijus mokosi vertinti vienas kito ir savo darbą, įsivertinti pasiekimus ir pažangą;

20.2.2. ugdymo procese formuojamasis ugdomasis vertinimas derinamas su diagnostiniu ir kaupiamuoju vertinimu. Vertinimo (pripažinimo) ir įsivertinimo metodai bei procedūros, vertinami ir įsivertinami ugdymosi rezultatai, vertinimo informacijos panaudojimas atitinka ugdymo pradinio ir pagrindinio ugdymo programų apraše numatytus mokinių mokymosi pasiekimų ir pažangos vertinimo kriterijus. Pripažįstamos mokinio savarankiškai (savaiminio mokymosi būdu), dalyvaujant neformaliojo švietimo programose ir kitoje veikloje įgytos kompetencijos;

20.2.3. apibendrinamasis sumuojamasis vertinimas atliekamas baigus programą, kursą, modulį. Juo nustatoma, kokius ilgalaikiame plane suformuluotus lūkesčius mokinys jau yra pasiekęs ir kokių dar turėtų siekti. Apibendrinamojo sumuojamojo vertinimo rezultatai formaliai patvirtina mokinių mokymosi rezultatus ugdymo programos pabaigoje bei leidžia į(si)vertinti mokytojo ir mokyklos darbo kokybę;

20.2.4. kriterinis vertinimas – vertinant numatomi aiškūs vertinimo kriterijai (požymiai, pagal kuriuos vertinama užduotis, darbas), jie aptariami su mokiniais.

20.3. Mokinių pasiekimų ir pažangos vertinimo informacija, gaunama ugdymo procese, panaudojama nustatant mokinių mokymosi poreikius, pritaikant ugdymo turinį individualiai mokiniui, mokinių grupei ar klasei, aptariant mokymosi pasiekimus ir pažangą su mokiniais ir jų tėvais (globėjais, rūpintojais).

**21. pradinio ugdymo programoje:**

21.1. pirmos klasės mokytojas susipažįsta su kiekvieno pirmos klasės mokinio Priešmokyklinio ugdymo programos baigimo pasiekimų ir pažangos vertinimo aprašu ir užtikrina ugdymosi tęstinumą;

20.2. ugdymo procese prioritetas teikiamas mokymąsi motyvuojančiam vertinimui. Vertinami mokinio individualūs pasiekimai ir pažanga, nelyginama su kitų mokinių pasiekimais;

20.3. mokinių pasiekimai ir pažanga fiksuojama elektroniniame dienyne;

20.4. mokinių pažangai ir pasiekimams fiksuoti ir vertinimo informacijai pateikti naudojamasi aprašomuoju būdu (ideografinis vertinimas), vadovaujantis mokyklos elektroninio dienyno tvarkymo nuostatais;

20.5. mokinių pusmečio pasiekimai apibendrinami vertinant per pusmetį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir elektroniniame dienyne mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui, nepasiekus patenkinamo pasiekimų lygio, įrašoma „nepatenkinamas“ (žr. 1 lentelę);

20.6. dorinio ugdymo pasiekimai įrašomi atitinkamose elektroninio dienyno skiltyse, nurodoma padaryta arba nepadaryta pažanga: „pp“ arba „np“;

**1 lentelė. Vertinimo1 skalė pradiniame ugdyme**

|  |  |  |  |
| --- | --- | --- | --- |
| **Pasiekimų lygis** | **Apibūdinimas** | **Užduočių, vertinamų taškais, vertinimas (proc.)** | **Įvertinimas įrašu2** |
| aukštesnysis | Mokinio žinios ir gebėjimai atitinka arba pranoksta BP vertinimo rodiklius | 100 – 86 | padarė pažangą (žymima „pp“) |
| pagrindinis | Mokinio žinios ir gebėjimai atitinka BP vertinimo rodiklius | 85 – 61 |
| patenkinamas | Mokinio žinios ir gebėjimai minimaliai atitinka BP vertinimo rodiklius | 60 – 30 |
| nepatenkinamas | Mokinio žinios ir gebėjimai neatitinka BP vertinimo rodiklius | 29 ir mažiau | nepadarė pažangos (žymima „np“) |

*1vertinant mokinių pasiekimus orientuojamasi į pasiekimų lygius, apibrėžtus pradinio ugdymo BP;*

*²mokinių, ugdomų pagal pritaikytą individualizuotą programą, specialiosios medicininės fizinio pajėgumo grupės mokinių padarytos arba nepadarytos pažangos vertinimas; pasiekimų vertinimas mokantis dorinio ugdymo*

20.7. mokiniui baigiant pradinio ugdymo programą mokytojas parengia mokinio Pradinio ugdymo programos baigimo pasiekimų ir pažangos vertinimo aprašą;

20.8. jei pasibaigus ugdymo procesui skirtos užduotys (papildomas darbas) suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip patenkinamą mokymosi pasiekimų lygį, nustatytą bendrosiose programose, tai papildomo darbo įvertinimas laikomas metiniu.

**22. pagrindinio ugdymo programoje:**

22.1. dalykų mokytojai, dirbantys penktose klasėse, susipažįsta su kiekvieno penktos klasės mokinio Pradinio ugdymo programos baigimo pasiekimų ir pažangos vertinimo aprašu ir užtikrina ugdymosi tęstinumą;

22.2. mokytojai, pradėdami naują skyrių (temą), su mokiniais aptaria tikslus, uždavinius, darbo metodus, vertinimo kriterijus, formas;

22.3. mokinių žinios, gebėjimai, įgūdžiai, pastangos, pažanga vertinama pagal pagrindinio ugdymo bendrosiose programose apibrėžtus reikalavimus, pagrindinio ugdymo pasiekimų patikrinimo vertinimo instrukcijas, metodinėse grupėse aptartus ir suderintus dalyko vertinimo metodus, formas ir kriterijus.

23. Mokinių pasiekimams įvertinti taikoma 10 balų vertinimo sistema.

24. „Įskaita“, „neįskaita“ vertinami: dorinis ugdymas (tikyba, etika), žmogaus sauga, pilietiškumo pagrindai, dalyko moduliai, pasirenkamieji dalykai; mokinių, besimokančių pagal individualizuotas programas, pasiekimai; specialiosios medicininės fizinio pajėgumo grupės mokinių pasiekimai fizinio ugdymo pratybose.

25. Metiniai projektiniai darbai vertinami vienu metiniu vertinimu.

26. Mokinio mokymosi vertinimo rezultatas fiksuojamas balu arba „įskaityta“ / „neįskaityta“ (žr. 2 lentelę):

26.1. Patenkinamas įvertinimas – įrašai: „įskaityta“ („įsk.“), 4–10 balų įvertinimas.

26.2. Nepatenkinamas įvertinimas – įrašai: „neįskaityta“ („neįsk.“), 1–3 balų įvertinimas.

**2 lentelė. Dešimtbalė vertinimo4 skalė pagrindiniame ugdyme**

|  |  |  |  |
| --- | --- | --- | --- |
| ***Įvertinimų lygiai*** | ***Įvertinimas (pažymys)*** | ***Apibūdinimas*** | ***Užduočių, vertinamų taškais, vertinimas (proc.)*** |
| Aukštesnysis | 10 (puikiai) | Mokinio pasiekimai visiškai atitinka numatomus mokinių pasiekimus. Puikiai atsako į visus klausimus, teisingai atlieka sudėtingas nestandartines užduotis. | 95–100 |
| 9  (labai gerai) | Mokinio pasiekimai atitinka numatomus mokinių pasiekimus. Gerai moka dalyką, lengvai atlieka sudėtingas tipines užduotis. | 85–94 |
| Pagrindinis | 8  (gerai) | Mokinio pasiekimai atitinka numatomus mokinių pasiekimus. Teisingai atlieka vidutinio sudėtingumo ir sunkesnes užduotis. | 74–84 |
| 7  (pakankamai gerai) | Mokinio pasiekimai iš dalies atitinka numatomus mokinių pasiekimus.  Atsakymai teisingi, be klaidų, bet neišsamūs. Teisingai atlieka vidutinio sunkumo užduotis. | 62–73 |
| 6  (vidutiniškai) | Mokinio pasiekimai iš dalies atitinka numatomus mokinių pasiekimus. Atsakymai be esminių klaidų. Teisingai atlieka lengvas užduotis, bet nesuvokia sudėtingesnių. | 50–61 |
| Patenkinamas | 5  (patenkinamai) | Mokinio pasiekimai iš dalies atitinka numatomus mokinių pasiekimus. Atsakymuose pasitaiko esminių klaidų. Suvokia tik svarbiausius dalyko klausimus, užduotis atlieka tik mokytojo padedamas. | 40–49 |
| 4  (pakankamai patenkinamai) | Mokinio pasiekimai nepakankamai atitinka numatomus mokinių pasiekimus. Sunkiai suvokia dalyko esmę, daro daug klaidų, savarankiškai neatlieka lengvų užduočių. | 30–39 |
| Nepatenkinamas | 3  (nepatenkinamai) | Mokinio pasiekimai neatitinka numatomų mokinių pasiekimų. Moka tik nedidelę kurso dalį, daro daug esminių klaidų, neturi elementarių įgūdžių. | 20–29 |
| 2  (blogai) | Mokinio pasiekimai neatitinka numatomų mokinių pasiekimų. Moka tik nedidelę kurso dalį, daro daug esminių klaidų, neturi elementarių įgūdžių. | 0–19 |
| 1  (neatlikta) | Nedalyvavo kontroliniame darbe, neatsiskaitė už darbą. |  |

*4vertinant mokinių pasiekimus orientuojamasi į pasiekimų lygius, apibrėžtus pagrindinio ugdymo BP.*

27. Įrašas „atleista“ įrašomas, jeigu mokinys yra atleistas pagal gydytojo rekomendaciją.

**28. Mokinių mokymosi pasiekimų vertinimo sistemingumas.** Pasiekimai įvertinami tokiu dažnumu per pusmetį:

28.1. jei dalykui mokyti skirta 1 pamoka per savaitę, įvertinama ne mažiau kaip 4 pažymiais/įskaitomis;

28.2. jei dalykui mokyti skirtos 2 pamokos per savaitę, įvertinama ne mažiau kaip 6 pažymiais/įskaitomis;

28.3. jei dalykui mokyti skirtos 3–4 pamokos per savaitę, įvertinama ne mažiau kaip 7 pažymiais;

28.4. jei dalykui mokyti skirtos 5 pamokos per savaitę, vertinama ne mažiau kaip 8 pažymiais.

29. Mokytojas numato planuojamų gauti įvertinimų per mokslo metus skaičių ir šį sprendimą užfiksuoja ilgalaikiuose planuose.

**30. Mokinių mokymosi pasiekimų vertinimo formos, už kurias rašomas pažymys:**

**30.1. kontrolinis darbas:**

30.1.1. darbas raštu, ne mažesnis kaip 30 minučių trukmės, skirtas patikrinti, kaip įvaldyta programos dalis (tema, kelios temos, skyrius, logiškai užbaigta dalis ir pan.);

30.1.2. kontrolinių darbų tvarkaraštis elektroniniame dienyne sudaromas mėnesiui, suderinus su mokiniais ir kitais mokytojais. Dėl objektyvių priežasčių mokytojas turi teisę kontrolinio darbo laiką pakeisti, bet būtina vėl suderinti su mokiniais;

30.1.3. apie kontrolinį darbą, testą mokiniai pakartotinai informuojami prieš savaitę (išimtiniu atveju 3 dienas prieš kontrolinį darbą, testą), supažindinami su darbo struktūra, turiniu, tikslais, vertinimo kriterijais;

30.1.4. per vieną dieną klasei skiriamas **tik 1 kontrolinis darbas**;

30.1.5. pirmą dieną po mokinių atostogų, po šventinių dienų, po mokinio ligos (pateikus gydytojo pateisinimą dėl praleistų pamokų) kontrolinis darbas nerašomas; nerekomenduojama skirti kontrolinių darbų paskutiniąją pusmečio savaitę, paskutinę dieną prieš mokinių atostogas;

30.1.6. jei mokinys dėl ligos ar kitų, dokumentais patvirtintų pateisinamų priežasčių praleido daugiau kaip 80 procentų vienos temos pamokų, yra numatomi pagalbos mokiniui būdai: skiriamos konsultacijos, sutariama, kada bus rašomas kontrolinis darbas;

30.1.7. mokinys, praleidęs kontrolinį darbą dėl pateisinamos priežasties, privalo atsiskaityti ne vėliau kaip per 2 savaites po atvykimo dienos į mokyklą; mokiniui skiriamos konsultacijos, kontrolinį darbą mokinys rašo per konsultacijas; įvertinimas rašomas tą dieną, kada mokinys rašė kontrolinį darbą, komentare paaiškinama, už ką parašytas įvertinimas;

30.1.8. jei mokinys, neatvykęs į kontrolinį darbą, negali nurodyti pateisinamos priežasties, jis privalo kontrolinį darbą atsiskaityti per artimiausią (po atvykimo į mokyklą) to dalyko konsultaciją;

30.1.9. kontrolinio darbo rezultatus dalyko mokytojas elektroniniame dienyne fiksuoja ne vėliau kaip per 7 kalendorines dienas;

30.1.10. su ištaisytais ir įvertintais kontroliniais darbais mokiniai yra supažindinami, atliekama kontrolinio darbo analizė;

30.1.11. kontrolinis darbas, mokiniui pageidaujant, gali būti perrašomas per savaitę nuo rezultatų paskelbimo dienos (fiksuojant elektroniniame dienyne perrašyto darbo įvertinimą).

30.1.12. **nepatenkinamai įvertintas kontrolinis darbas:**

30.1.12.1. perrašomas, mokiniui rekomenduojama lankyti konsultacijas pasiekimų skirtumams likviduoti; dienyne fiksuojamas perrašyto darbo įvertinimas;

30.1.12.2. jei 50 proc. ir daugiau klasės mokinių kontrolinio darbo įvertinimai yra neigiami:

30.1.12.3. įvertinimai į dienyną nerašomi;

30.1.12.4. mokytojas:

* tariasi su pagal tą pačią programą dirbančiu kolega, su metodinės grupės nariais;
* analizuoja mokinių padarytas klaidas;
* koreguoja savo ilgalaikį pamokų planą;
* sutartu laiku konsultuoja mokinius;
* tariasi su mokiniais ir derina pakartotinio kontrolinio darbo datą;

30.1.12.5. jei pakartotinai parašius kontrolinį darbą rezultatai nepagerėjo ar pagerėjo nežymiai, mokytojo pamokas stebi, konsultuoja, teikia pasiūlymus mokyklos vadovai ir kolegos.

30.1.13. netvarkingai, neįskaitomai parašyti darbai vertinami kaip neteisingi; ne tam skirtoje vietoje parašyti atsakymai visai nevertinami. Darbai gali būti nevertinami juose radus necenzūrinių užrašų, piešinių, ženklų. Pirmą kartą nesilaikant šio reikalavimo įvertinimas mažinamas 1 (vienu) balu;

30.1.14. kontrolinio darbo užduotis mokinys atlieka savarankiškai, nesikalba tarpusavyje, netrukdo kitiems, naudojasi tik tomis priemonėmis, kurias nurodė mokytojas, jų neskolina. Pasakinėjančių, besistengiančių gauti neleistinos pagalbos, besinaudojančių draudžiamomis priemonėmis, nevykdančių mokytojo nurodymų, mokinių darbai vertinami žemiausiu nepatenkinamu įvertinimu. Tokie darbai neperrašomi.

30.1.15. Mokytojas ruošdamas kontrolinio darbo užduotis nurodo, kiek taškų verta kiekviena užduotis ir kokiu būdu taškai bus konvertuojami į balus.

**30.2. Savarankiškas darbas:**

30.2.1. darbo raštu trukmė pamokoje planuojama mokytojo nuožiūra;

30.2.2. mokiniai atlieka mokytojo pateiktas užduotis iš jau išmoktų ar naujai išdėstytų temų;

30.2.3. savarankiško darbo metu mokiniai gali naudotis vadovėliais, užrašais, žodynais, ar kita, mokytojo nurodyta, informacine medžiaga;

30.2.4. apie savarankiško darbo rašymą mokinius iš anksto informuoti nebūtina (išskyrus atvejus, kai reikalingos priemonės: žinynai, žodynai, skaičiuotuvai ir kt.);

30.2.5. mokiniai, dėl pateisinamos priežasties nerašę savarankiško darbo, jį parašo per artimiausią dalyko konsultaciją;

30.2.7. darbai grąžinami ir su rezultatais mokiniai supažindinami ne vėliau kaip per savaitę.

**30.3. Apklausa raštu:**

30.3.1. apklausa raštu trunka **ne daugiau** kaip 20 minučių. Apklausa atliekama ne daugiau kaip iš vienos pamokos medžiagos;

30.3.2. iš anksto apie planuojamą apklausą mokiniai neinformuojami;

30.3.3. darbai grąžinami, su rezultatais mokiniai supažindinami ne vėliau kaip per savaitę.

**30.4. Rašinys, kūrybinis darbas:**

30.4.1. rašiniai, kūrybiniai darbai rašomi 1–2 pamokas;

30.4.2. apie rašinį, kūrybinį darbą mokytojas įspėja ne vėliau nei prieš savaitę įrašu elektroniniame dienyne;

30.4.3. darbai grąžinami ir įvertinimai paskelbiami per 2 savaites nuo parašymo dienos;

**30.5. Laboratorinis ir praktikos darbas:**

30.5.1. laboratorinis ir praktikos darbas, trunkantis ne mažiau kaip 35 minutes, jo metu yra tikrinami mokinių gebėjimai teorines žinias taikyti praktikoje;

30.5.2. apie laboratorinį ar praktikos darbą pranešama ne vėliau kaip prieš vieną pamoką, fiksuojant elektroniniame dienyne;

30.5.3. laboratorinis ar praktikos darbas vertinamas pažymiu;

**30.6. Praktinis-kūrybinis darbas:**

30.6.1. praktinis-kūrybinis darbas skiriamas ugdyti mokinių gebėjimus, teorines žinias pritaikyti praktikoje;

30.6.2. praktinės-kūrybinės užduoties atlikimo laikas (priklausantis nuo darbo sudėtingumo), tema, vertinimo kriterijai su mokiniais aptariami pristatant užduotį;

30.6.3. praktinis-kūrybinis darbas tikrinamas ir vertinamas pagal numatytus aiškius, su mokiniais aptartus planuojant darbą, kriterijus.

**30.7. Projektinis darbas:**

30.7.1. mokykloje rengiami projektiniai darbai gali būti trumpalaikiai (trunkantys ne ilgiau kaip 10 pamokų) ir ilgalaikiai;

30.7.2. apie trumpalaikį projektinį darbą mokiniai informuojami ne vėliau kaip pamoką prieš projektinį darbą, fiksuojant elektroniniame dienyne;

30.7.3. ilgalaikis projektinis darbas, jo tema, tikslai aptariami su mokiniais ne vėliau kaip per pamoką prieš projekto vykdymą;

30.7.4. projektą, priklausomai nuo projekto temos, gali atlikti vienas mokinys arba mokinių grupė;

30.7.5. projektiniai darbai vertinami pagal numatytus aiškius, su mokiniais aptartus planuojant darbą, kriterijus;

30.7.6. įvertinimas fiksuojamas elektroniniame dienyne projekto pristatymo dieną.

**30.8. Referatai:**

30.8.1. referato temos aptariamos su mokiniais klasėje, numatomi vertinimo kriterijai, fiksuojama elektroniniame dienyne;

30.8.2. referatas vertinamas pagal numatytus aiškius, su mokiniais aptartus planuojant darbą, kriterijus;

30.8.3. pristačius referatą, jo įvertinimas įrašomas į elektroninį dienyną referato pristatymo dieną.

**30.9. Dalyvavimas olimpiadose, konkursuose, varžybose:**

30.9.1. dalyvavimas mokyklos dalykinėse olimpiadose vertinamas taip:

30.9.1.1. surinkus daugiau kaip 90 proc. taškų rašomas 10;

30.9.1.2. surinkus daugiau kaip 80 proc. – 9;

30.9.1.3. surinkus daugiau kaip 70 proc. – 8;

30.9.1.4. surinkus daugiau kaip 60 proc. – 7;

30.9.2. įvertinimas fiksuojamas mokytojo ir mokinio susitarimu;

30.9.3. šalies, regiono (zonos) ir rajono olimpiadose, konkursuose ir varžybose užėmusiam prizinę vietą ar tapusiam laureatu mokiniui elektroniniame dienyne fiksuojamas 10 balų įvertinimas, patekusiam į dešimtuką (jei mokinys pageidauja) fiksuojamas 10 balų įvertinimas.

**30.10. Kaupiamasis vertinimas:**

30.10.1. kaupiamasis vertinimas – tai informacijos apie mokinio mokymosi pažangą ir pasiekimus kaupimas;

30.10.2. kaupiamojo vertinimo tikslas – skatinti mokymosi motyvaciją;

30.10.3. kaupiamojo vertinimo kriterijus dalyko mokytojas aptaria su mokiniais per pirmąją mokslo metų pamoką;

30.10.4. kaupiamojo vertinimo apskaitą mokytojas saugo iki mokslo metu pabaigos;

30.10.5. kaupiamojo vertinimo kriterijai ir konvertavimas į 10 balų sistemą aprašomas ilgalaikiuose dalyko planuose;

31. Mokinys, nesutinkantis su įvertinimu, kreipiasi į dalyko mokytoją arba į direktoriaus pavaduotoją ugdymui.

**VII. VERTINIMAS BAIGUS PROGRAMĄ AR JOS DALĮ**

32. Mokinio mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu ir (ar) balu, taikant 10 balų vertinimo sistemą:

32.1. patenkinamas įvertinimas – įrašai: „patenkinamas“, „pagrindinis“, „aukštesnysis“, „atleista“ („atl“), „įskaityta“ („įsk“), „padarė pažangą“ („pp“), 4–10 balų įvertinimas;

32.2. nepatenkinamas įvertinimas – įrašai: „nepatenkinamas“, „neįskaityta“ („neįsk“), „nepadarė pažangos“ („np“), 1–3 balų įvertinimas.

33. Mokiniui, besimokančiam pagal pagrindinio ugdymo programą, pusmečio dalyko įvertinimas fiksuojamas iš visų atitinkamo laikotarpio pažymių, skaičiuojant jų svertinį arba aritmetinį vidurkį ir taikant apvalinimo taisyklę. Mokiniams ir jų tėvams (globėjams, rūpintojams) turi būti paaiškinama, kokie svertinio vidurkio dėmenys (pvz., kontroliniai darbai, projektai ir kt.) daro įtaką pusmečio dalyko įvertinimui ir kokie jų svertiniai koeficientai.

34. Vienerių mokslo metų pasiekimų rezultatas, mokantis pagal dalyko programą (toliau – dalyko metinis įvertinimas), fiksuojamas iš I ir II pusmečių pažymių, skaičiuojant jų aritmetinį vidurkį ir taikant apvalinimo taisykles (pvz., jei I pusmečio pažymys – 7, II pusmečio – 6, tai dalyko metinis įvertinimas – 7).

35. Jei mokinys per pusmetį neatliko visų (ar kai kurių) vertinamų užduočių (pvz., kontrolinių darbų, savarankiškų darbų ir kt.), nepademonstravo pasiekimų, numatytų pagrindinio ugdymo BP, atsiskaitomieji dalykai vertinami „labai blogai“ (1 balas) – mokytojas elektroniniame dienyne visus neatsiskaitytus darbus vertina nepatenkinamai.

36. Dalyko metinis įvertinimas fiksuojamas įrašu „įsk“, jei I ir II pusmečių įvertinimai yra „įsk“ ir „įsk“ arba „įsk“ ir „neįsk“ arba „neįsk“ ir „įsk“. Dalyko metinis įvertinimas fiksuojamas įrašu „neįsk“, jei I ir II pusmečių įvertinimai yra „neįsk“.

37. Papildomų darbų skyrimas:

37.1. jei mokinio metinis vertinimas (ar vertinimai) yra nepatenkinami (1-3 balai, „neįsk“), mokinys nėra atlikęs socialinės pilietinės veiklos (10 val. per mokslo metus), jam yra skiriami papildomi darbai;

37.2. papildomi darbai skiriami Mokytojų tarybos posėdžio metu;

37.3. mokytojai, iš kurių dalykų mokiniui išvesti nepatenkinami vertinimai, parengia užduotis spragoms likviduoti (iš tų temų, kurių mokinys neatsiskaitė, ir / arba tų, iš kurių gauti nepatenkinami vertinimai), numatomas atsiskaitymo terminas;

37.4. papildomo darbo įvertinimas laikomas metiniu.

38. Pusmečių ir metiniai įvertinimai turi būti išvedami ne vėliau kaip paskutinę pusmečio ar mokslo metų dieną.

39. Mokytojai paskutinę pusmečio pamoką organizuoja mokymosi pasiekimų ir pažangos įsivertinimą:

39.1. mokiniai analizuoja mokymąsi, padarytą pažangą, su mokytoju aptaria sėkmes ir nesėkmes, planuoja tolesnį mokymąsi;

39.2. mokytojai apibendrina informaciją apie mokinio, grupės ar klasės pasiekimus bei padarytą pažangą ir, jei reikalinga, koreguoja ugdymo procesą.

40. Metodinėse grupėse mokytojai analizuoja PUPP patikrinimų darbus, I ir II pusmečių, metinio mokymosi pasiekimų rezultatus, NMPP ataskaitas. Priima sprendimus dėl mokymo metodų ir strategijų, mokymosi užduočių, šaltinių tinkamumo, išteklių panaudojimo veiksmingumo, ugdymo tikslų realumo.

**VIII. SUPAŽINDINIMAS SU VERTINIMU IR ĮVERTINIMU**

**41. Supažindinimas su vertinimu:**

41.1. rugsėjo mėnesį per pirmąją savo dalyko pamoką kiekvienas mokytojas pasirašytinai supažindina mokinius su savo dalyko, modulio, pasirenkamojo dalyko programa, mokinių mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas; šią informaciją paskelbia ir elektroniniame dienyne;

41.2. kabineto skelbimų lentoje (ar kitoje mokiniams gerai matomoje vietoje) mokytojai iškabina informaciją apie taikomą dalyko vertinimo sistemą;

41.3. su bendra mokyklos vertinimo tvarka tėvai (globėjai, rūpintojai) supažindinami mokyklos internetiniame puslapyje, elektroniniame dienyne, klasių tėvų susirinkimuose.

**42. Supažindinimas su įvertinimu:**

42.1. mokymosi pasiekimai fiksuojami elektroniniame dienyne;

42.2. atsiradus mokymosiproblemoms (nepatenkinamiems ar žemesniems nei įprasta vertinimams), klasių vadovai tėvus (globėjus, rūpintojus) apie mokymosi pasiekimus informuoja įvairiais būdais: skambučiais, individualiais pokalbiais, laiškais, kviesdami individualiems pokalbiams į mokyklą;

42.3. mokytojai, klasės vadovas, kiti su mokinio ugdymu susiję pedagogai individualių konsultacijų metu kartu su mokinių tėvais (globėjais, rūpintojais) ne rečiau kaip kartą per du mėnesius aptaria mokinių daromą pažangą, mokymosi pasiekimus ir numato būdus gerinti mokinio ugdymo(si) pasiekimus, prireikus koreguoja mokinio individualų ugdymo planą;

42.4. su direktoriaus įsakymu dėl mokinių kėlimo į aukštesnę klasę, ugdymo programos baigimo, papildomų darbų skyrimo ar palikimo kartoti programą klasės vadovas mokinio tėvus (globėjus, rūpintojus) supažindina ne vėliau kaip per 3 darbo dienas.

**IX. VERTINIMO DALYVIAI IR JŲ VAIDMUO**

**43. Mokiniai:**

43.1. kartu su mokytoju aptaria numatomus mokymosi pasiekimus, užduotis bei vertinimo kriterijus;

43.2. nagrinėja vertinimo informaciją;

43.3. mokytojo padedami, mokosi vertinti ir įsivertinti savo pasiekimus bei pažangą. Atsižvelgdami į savo mokymosi sėkmę, planuoja tolesnį mokymąsi, kelia sau ateities tikslus.

**44. Mokinių tėvai (globėjai, rūpintojai):**

44.1. iš TAMO dienyno gauna aiškią, laiku ir reguliariai pateikiamą informaciją apie vaiko mokymąsi, pažangą bei pasiekimus, mokymosi spragas ir reikiamą pagalbą; jiems teikiama informacija apie vertinimo kriterijus, procedūras ir tvarką, išsilavinimo standartų paskirtį;

44.2. analizuoja savo vaiko pasiekimus, užtikrina, kad vaikui namuose būtų sudarytos sąlygos mokytis;

44.3. jei vaikas turi mokymosi spragų, nepatenkinamų vertinimų, užtikrina, kad vaikas lankytų konsultacijas.

**45. Mokytojai:**

45.1. pasirinktu būdu planuoja ir atlieka mokinių pažangos bei pasiekimų vertinimą ugdymo procese;

45.2. apibendrina ir įvertina mokinio pasiekimus;

45.3. kiekvieną darbo dieną pildo elektroninį dienyną;

45.4. informuoja mokinius, jų tėvus, kitus mokytojus, mokyklos vadovus apie mokinių mokymąsi, pasiekimus ir spragas;

45.5. remdamiesi vertinimo informacija analizuoja ir koreguoja mokinių mokymą ir mokymąsi;

45.6. teikia mokymo(si) pagalbą;

45.7. derina mokinių pažangos bei pasiekimų vertinimo metodikas.

**46. Mokykla:**

46.1. nustato bendrą mokinių pažangos bei pasiekimų vertinimo, informacijos rinkimo, fiksavimo bei panaudojimo tvarką;

46.2. užtikrina vertinimo metodikų dermę pereinant iš klasės į klasę, iš vienos ugdymo pakopos į kitą, tarp atskirų dalykų. Koordinuoja kontrolinių užduočių apimtis ir dažnumą;

46.3. organizuoja mokinių pasiekimų aptarimus su tėvais (globėjais, rūpintojais) (kartą per metus), teikia pagalbą mokymosi problemų turintiems mokiniams;

46.4. remdamasi mokinių pasiekimais vertina mokyklos ir mokytojo darbo kokybę.

**X. IŠ UŽSIENIO ATVYKUSIŲ ASMENŲ VERTINIMAS**

47. Iš užsienio atvykęs asmuo, asmuo, Lietuvoje baigęs užsienio valstybės arba tarptautinės organizacijos pradinio ugdymo programą ar jos dalį, pagrindinio ugdymo programos dalį priimamas mokytis bendra tvarka.

48. Mokykla pagal turimą informaciją (pateiktus asmens patirtį ir pasiekimus įrodančius dokumentus, atsižvelgus į jo amžių, pokalbius su mokiniu, jo tėvais (globėjais, rūpintojais) priima asmenį mokytis į klasę, kurioje mokosi jo bendraamžiai.

49. Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi bendraamžiai, asmuo turi teisę mokytis atitinkamai aukštesnėje klasėje arba klase žemiau.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**UGDYMO(SI) PASIEKIMŲ DIAGRAMA PAGAL PASIEKIMŲ ŽINGSNIUS**

**Data:**

**Grupės pavadinimas:** **Vaiko vardas, pavardė:** **Amžius:**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **6 žingsnis** | **+** | **+** |  | **+** | **+** | **+** |  |  |  | **+** |  | **+** | **+** |  | **+** |  | **+** | **+** |
| **5 žingsnis** |  |  | **+** |  |  |  | **+** | **+** | **+** |  | **+** |  |  | **+** |  | **+** |  |  |
| 4 žingsnis |  |  |  |  |  |  |  |  |  |  |  |  |  |  |  |  |  |  |
| 3 žingsnis |  |  |  |  |  |  |  |  |  |  |  |  |  |  |  |  |  |  |
| 2 žingsnis |  |  |  |  |  |  |  |  |  |  |  |  |  |  |  |  |  |  |
| 1 žingsnis |  |  |  |  |  |  |  |  |  |  |  |  |  |  |  |  |  |  |
|  | **Sveikas** | | **Orus** | | | | | **Bendraujantis** | | **Smalsus** | | **Kuriantis** | | **Sėkmingai besiugdantis** | | | | |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
|  | **Kasdienio gyvenimo įgūdžiai** | **Fizinis ugdymas** | **Savireguliacija ir kontrolė** | **Emocijų suvokimas ir raiška** | **Savivoka ir savigarba** | **Santykiai su suaugusiais** | **Santykiai su bendraamžiais** | **Sakytinė kalba** | **Rašytinė kalba** | **Aplinkos pažinimas** | **Skaičiavimas ir matavimas** | **Meninė raiška** | **Estetinis suvokimas** | **Iniciatyvumas ir atkaklumas** | **Tyrinėjimas** | **Problemų sprendimas** | **Kūrybiškumas** | **Mokėjimas mokytis** |

***Siektini vaiko gebėjimai:*** Ugdytinis yra pasiekęs jo raidą atitinkantį žingsnelį, demonstruoja norą mokytis, yra smalsus ir žingeidus. Nori būti lyderis, todėl atliekant įvairias užduotis ir žaidžiant bendrauja su grupėje dominuojančiais vaikais. Bendraujant su grupės draugais jau geba atsirinkti ko jis nori, išsakyti savo nuomonę bei jos laikytis. Pats pasirenka ir ilgesnį laiką kryptingai plėtoja veiklą vienas ir su draugais. Lengviau pereina nuo paties pasirinkto prie suaugusiojo jam, vaikų grupelei ar visai vaikų grupei pasiūlytos veiklos. Suaugusiojo pasiūlytą veiklą atlieka susitelkęs, išradingai, savaip ir savarankiškai. Ilgesnį laiką pats bando įveikti kliūtis savo veikloje, nepavykus kreipiasi pagalbos į suaugusįjį. Ugdymo proceso metu geba išlaikyti dėmesį, klausytis ir analizuoti įvairaus turinio tekstus, išsakyti savo nuomonę. Kopijuoja raides, paprastus žodžius. „Iliustruoja“ pasakas, pasakojimus, istorijas, filmukus, iliustracijose parašydamas nukopijuotas raides, žodžius. Dėliodamas kelis daiktus, sugeba atsakyti į klausimus: Kiek iš viso? Kiek daugiau? Kiek mažiau? Grupuoja, komponuoja daiktus, atsižvelgdamas į jų spalvą, formą arba dydį. Kalbėdamas apie atstumą, daiktų ilgį, plotį, aukštį, storį, masę, vartoja žodžius: ilgesnis – trumpesnis, siauresnis – platesnis, aukštesnis – žemesnis, lengvesnis – sunkesnis. Supranta, ką reiškia sudėlioti nuo mažiausio iki didžiausio, ir atvirkščiai. Berniukas yra fiziškai aktyvus, noriai dalyvauja visose veiklose, geba ne tik valdyti savo emocijas, bet ir puikiai supranta jausmus, moka užjausti ir paguosti.

Parengė:

**Tėvų komentaras:**

**Susipažinau:**

**Tėvų (globėjų) parašas**

2 priedas

3 priedas

Priešmokyklinio ugdymo tvarkos aprašo

priedas

**(**Priešmokyklinio ugdymo pedagogo (-ų) ar jungtinės grupės ikimokyklinio ugdymo auklėtojo (-ų) rekomendacijos forma)

**PRIEŠMOKYKLINIO UGDYMO PEDAGOGO (-Ų) AR JUNGTINĖS GRUPĖS IKIMOKYKLINIO UGDYMO AUKLĖTOJO (-Ų) REKOMENDACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokyklos pavadinimas)

\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_

(Data)

Vaiko vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ugdymosi kalba\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimtoji kalba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos kontaktai (telefono numeris, el. pašto adresas, miestas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko pasiekimai – kompetencijos, baigus Priešmokyklinio ugdymo bendrąją programą:

1. Socialinė kompetencija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sveikatos kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Pažinimo kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Komunikavimo kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Meninė kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Teikta švietimo pagalba (jos rezultatai) ir rekomendacija dėl švietimo pagalbos tęstinumo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Kita svarbi informacija (pvz., adaptacija grupėje, lankomumas ir kt.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IŠVADA dėl tolesnio vaiko ugdymo pagal priešmokyklinio ugdymo bendrąją programą arba pagal pradinio ugdymo programą teikiama apibendrinus visų metų vaiko vertinimus pagal Priešmokyklinio ugdymo bendrąją programą, pažangą ir pasiekimus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos vadovas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

Priešmokyklinio ugdymo pedagogo (-ų) \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

Ar

Jungtinės grupės ikimokyklinio ugdymo auklėtojo (-ų) \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_